Мирослав Робев: Ракът е лечим с куркума
Имам рецепти против 25 вида тумори. Билките могат да са и вредни, казва лечителят в интервю за „Лечителите на България”, част 3. Кой е той? Мирослав Робев е роден в София, завършил е МЕИ. Той е човекът събрал най-много рецепти за лечение с билки в България. Прави това повече от 40 години. Компютърен специалист е, работил е в банки повече от 35 години. – Г-н Робев, 40 и повече години събирате рецепти за лечение с билки, защо? – Винаги съм се интересувал от езотерика. Първоначално се интересувах от нумерологията. Понеже съм човек, който е свързан с точните науки, започнах да виждам предопределения в човешкия живот, някаква цикличност, която се спазва, точно както са числата от 1 до 9. Определени събития ни се повтарят като цикъл и ако не си вземем поука от тях, пак ни се случват по същия начин. Вярвам в тази предопределеност, макар, че смятам и че човек може сам в някаква степен да влияе на живота си чрез мислите си. После дойдоха билките, макар че от малък се интересувам от тях. Помня, че почти постоянно имах рани на краката и близките ми слагаха една билка дебела мара се казва, тя изсмукваше всичко и коляното ми бързо се оправяше. После като пораснах почнах да събирам различни рецепти – от вестници, интернет, различни билкари. Продължих с това вече повече от 40 години. Много хора съм излекувал като съм им предлагал моите рецепти, но винаги казвам, че билките се „трупат” в организма. Те няма как да ти помогнат, ако пиеш от тях два-три дни, а после спираш. Изисква се постоянство. – Помагате на хората със съвети и рецепти, нали така? – Да. Давам им всички рецепти, с които разполагам за болестта им. Техен е изборът коя точно рецепта да изберат. Понеже всичко е индивидуално, не всяки лек може да се приложи при всеки, така че винаги могат да избират – ако една рецепта не подейства, ще го направи друга. Важно е постоянството. Човекът сам си е критерий за това кое му действа и кое не. Освен това, всичко в рецептите трябва да се спазва дословно, защото хората сме различни като килограми и поносимост към определени растения. Както казва и Парацелз – „Няма отрова, има доза”. Ето аз съвсем наскоро си излекувах разширените вени. – Как си обяснявате появата на болестите? – Когато човек натрупа много негативна енергия, която няма как да изразходи, започва да натрупва определени вещества в органите си. Именно липсата им на други места запълват билките – в зависимост от това дали ще изберете отвара, еликсир или концентрат. Така се получава някакъв баланс в тялото. Както се казва, понеже то трябва да съдържа цялата менделеева таблица, липсата на определени елементи променя биохимията ни като цяло и се появява болестта, а тя се повлиява най-лесно от билките, но трябва да си упорит. Всяка клетка в нашия организъм трябва да плува във вода. Не се ли случи това, тя атрофира или се видоизменя. – Или се „изражда” неправилно като при рака? – Да. Аз например имам рецепти за лечение на 25 вида рак, няма да ги изброявам много са. От 20-годишен ги събирам. Тогава не се казваше „рак”, а „тумор”, така беше познато това заболяване. Разбира се, в начален стадий по-бързо може да се повлияе, отколкото в крайния. – Могат ли да бъдат опасни билките? – Разбира се. Билките се използват за определен период от време. Когато почувствате облекчението, веднага се спира употребата им, за да се избегне натрупването им в органите. След месеци отново може да подновите приема. Но задължително трябва да я има консултацията с лекар. – Кое вещество в рецептите против рак се повтаря често, как мислите? – Най-често се повтаря като лек срещу рака куркумата. Тя е подправка, жълта като яйчен прах. Зеленият чай, куркумата, червеният и черният пипер са тези, които действат пагубно за рака. Куркурма е хубаво да си поръсвате всякаква храна. Чесънът също е много полезен, но за съжаление у нас все по-рядко се среща български чесън, всичко е внос. Освен тези неща, много важна е и алкалната среда в организма. Хубаво е да пиете вода, която е с алкалност над 7. Изключително полезно е и да се пие сребърна вода. Тя е нещо като природен антибиотик. Но да си я правите с кана, не тази, която се продава в аптеките. – Като казахте вода, вярвате ли в предсказанията на Ванга, че първо водата ни ще изчезне преди да си отиде човечеството? – Вярвам, да. В крайна сметка, всичко в живота има начало и край. В България има много минерални извори, които никой не употребява, а те са национално богатство. Напоследък си задавам въпроса защо от солената вода не почнем да извличаме питейна такава, смятам, че това ще спаси човечеството. И без това солената е повече от сладката вода, има я в океаните, моретата. – Вярно ли е, че киселинността в организма ни се определя и от кръвната група? – Да, това е основоположното. Да, киселинната среда разгражда по-лесно месото, например. Затова хората с нулева кръвна група нямат проблем с месото, а останалите го разграждат по-трудно, защото имат повече алкалност в кръвта си. Но и тези неща можете да промените като пиете вода с по-малка или по-висока алкалност. Организмът винаги изхвърля ненужното, важното е да не се претоварва излишно с различни неща. – Месото вредно ли е според вас? – Месото като цяло трябва да се избягва според мен. Вярно е, че човек трябва да набавя всичко в организма си, но има една пословица: „Камък не може камък да мели”. Един вид месото ни е в повече, когато прекаляваме с него, то се разлага в стомаха, трудно се преработва, освен това от него най-често се получават полипите, а те преминават в туморни образувания. – Добре, г-н Робев, а билките как могат да повлияят на автоимунните заболявания – например множествена склероза или пък депресия? – На първо място те помагат на мозъка да отделя серотонин, хормона на щастието. Освен това го захранват с определени микроелементи, за да се чувства в кондиция. Чрез билковите екстракти има възможност да се възстанови определен недостиг на вещества, които могат да бъдат наистина добър „повдигач”, както се казва. – На свои близки помагалили ли сте? – Разбира се, на много хора – на сестра ми, зет ми. Особено добре им подействаха рецептите за разширени вени. Един приятел се отърва от камъните в бъбреците, а една жена излекува рака си. – Стари билкари какво са ви съветвали, за да сте здрав? – Да ям поне по 50 грама на ден орехи. Изключително полезни са, да пия много вода, която да редувам – минерална с питейна вода. Хубаво е да взимате и сребърна вода, както вече казах. – С проф. Мермерски, които има много от вашите рецепти в книгите си, в какви отношения сте? – В много добри. Говорили сме си, обменяли сме опит, много го уважавам. – България е пълна с качествени билки, къде се срещат те? – В Девин. Това е най-чистият район за билки, там и въздухът предразполага виреенето им. – Вярвате ли в думите на Ванга, която казва, че растенията й говорят? – Да, разбира се. Това, че ние като човеци не хващаме техните енергийни честоти, това не значи, че те не говорят помежду си. Ами ето пример – рибите не ги чуваме и виждаме, но те няма как да не си контактуват, нали така? Така са и растенията – спазват си собствен цикъл на живот, фотосинтеза. А най-хубавото е че помагат на нас хората да сме здрави, ако ги познаваме и използваме правилно. Връзка с г-н Мирослав Робев: miroslavr@mail.bg